П Р О Т О К О Л   № 46
от заседание на комисия “Бюджет и финанси”,
проведено на 17 декември 2018 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
							Боряна Димитрова
Калина Чапкънова
Севдалин Мавров

От администрацията на ВСС присъстваха: Маргарита Радкова – директор на дирекция „Бюджет и финанси”, Гинка Георгиева – и.д. н-к отдел „Счетоводство и методология”, той и главен счетоводител и Евгения Кънева – началник отдел „ОП“.

Разни.

1. ОТНОСНО: Проект на Постановление на Министерския съвет за изпълнението на държавния бюджет на Република България за 2019 г., за съгласуване.

Комисия „Бюджет и финанси”,
упълномощена с решение на Пленума на ВСС от 13.12.2018 г.,
Р Е Ш И :

СЪГЛАСУВА проект на Постановление на Министерския съвет за изпълнението на държавния бюджет на Република България за 2019 г.

2. ОТНОСНО: Сключване на договор за дарение между Висш съдебен съвет и СНЦ „Асоциация за подкрепа на децата“.

Комисия „Бюджет и финанси”,
упълномощена с решение на Пленума на ВСС от 13.12.2018 г.,
Р Е Ш И :

УПЪЛНОМОЩАВА представляващия Висшия съдебен съвет да подпише със СНЦ „АСОЦИАЦИЯ ЗА ПОДКРЕПА НА ДЕЦАТА“ договор за дарение за сумата от 750 лв., която да бъде използвана  за осъществяване целта на Сдружението - да подпомага и подкрепя надарените деца и децата-таланти и да предоставя помощ на тези деца във връзка с персоналното им развитие още от най-ранна детска възраст - на национално и международно ниво.

4. ОТНОСНО: Информация от председателя на Административен съд гр. Кюстендил в изпълнение на решение на комисия „Бюджет и финанси“ по протокол № 42/21.11.2018 г., т. 24.

Комисия „Бюджет и финанси”
Р Е Ш И :

Приема за сведение информацията от председателя на Административен съд гр. Кюстендил.

5. ОТНОСНО: Писмо от председателя на Административен съд гр. Ямбол относно предоставяне на нов служебен автомобил.

Комисия „Бюджет и финанси”
Р Е Ш И :

Приема за сведение писмото от председателя на Административен  съд гр. Ямбол.
Мотиви:
Поради приключена процедура по разпределението на новите автомобили не може да бъде предоставен нов автомобил на Административен съд гр. Ямбол.

6. ОТНОСНО: Решение на комисия „Съдебна карта, натовареност и съдебна статистика“ към СК от 14.11.2018 г. относно предложение от и.ф. председател на Административен съд гр. Бургас за увеличаване щатната численост на съда.
Извлечение от протокол № 38/10.12.2018 г. от заседание на КАК към СК на ВСС.

Комисия „Бюджет и финанси”
Р Е Ш И :

1. НЕ ВЪЗРАЗЯВА разкриването на една щатна длъжност „съдия“ в Административен съд гр. Бургас и закриването на една /свободна/ щатна длъжност „съдия“ в Административен съд гр. Шумен.
2. При положително становище от Съдийската колегия на ВСС, да се уведоми дирекция „Бюджет и финанси“ за предвиждането на средства по бюджета на съда за 2019 г.

7. ОТНОСНО: Решение на комисия „Управление на собствеността“ от 14.12.2018 г. относно промяна на годишната задача за обект „Национална следствена служба – изготвяне на конструктивно становище с проект за отстраняване на възникнали дефекти и извършване на СМР на подземен паркинг, находящ се в гр. София, бул. „Г. М. Димитров“ № 42“.

Комисия „Бюджет и финанси”
Р Е Ш И :

1. СЪГЛАСУВА увеличението на годишната задача на обект „Национална следствена служба – изготвяне на конструктивно становище с проект за отстраняване на възникнали дефекти и извършване на СМР на подземен паркинг, находящ се в гр. София, бул. „Г. М. Димитров“ № 42“ с 230 500 лв.
Средствата са за сметка на намаление на годишната задача на обект „Проектиране и СМР по преустройство на сгради за нуждите на Бюро по защита, находящи се на бул. „Подполковник Калитин“ № 21, като не се прави промяна в размера на утвърдените средства по § 51-00 „Основен ремонт на ДМА“ по бюджета за 2018 г. на Прокуратура на Република България.
Променените годишни задачи на обектите следва да бъдат коректно отразени при актуализиране на поименното разпределение на разходите по 51-00 „Основен ремонт на ДМА“ за 2018 г. както и при разработването на поименното разпределение за 2019 г.   
2. ИЗПРАЩА решението на комисия „Управление на собствеността“, по компетентност.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						        БОЯН МАГДАЛИНЧЕВ

				ЧЛЕНОВЕ:  /П/ БОРЯНА ДИМИТРОВА

						/П/ КАЛИНА ЧАПКЪНОВА

						/П/ СЕВДАЛИН МАВРОВ